În Constanța, patronii unor restaurante au interzis accesul copiilor. Părinții trebuie să garanteze că aceștia nu se ridică de la masă.
Reguli proprii impuse de restaurante pentru a evita răspândirea coronavirusului. Xenia este de acord să-şi lase copilul acasă atunci când vrea să meargă la restaurant. Alergatul printre mese la restaurant după copil este interzis la un restaurant din Constanţa. Deschiderea restaurantelor în interior se pare că a adus mai multe reguli decât cele impuse de Guvern.
În Constanţa, pentru a evita acuzaţia de zădărnicire a combaterii bolilor, patronii unor restaurante au completat lista măsurilor obligatorii cu reguli proprii.Copiii sub paisprezece ani nu au voie să vină în restaurant dacă părinţii nu îşi asumă faptul că aceştia stau la masă şi nu zburdă printre picioarele celorlalţi clienţi.Restaurantele s-au confruntat cu diferite situaţii de când au redeschis, iar această regulă îi face pe clienţi să se simtă în siguranţă.Părerile sunt împărţite pe grupurile de mămici, unele acceptă faptul că cei mici nu pot fi mereu controlaţi."Sunt dispus să pierd un segment de clienţi, sunt dispus poate să pierd şi din cifra de afaceri, să scadă vânzarea să spunem.Şi părinţii şi copiii trebuie să păstreze distanţa socială. Şi părintele care aleargă după copil să mi-l adune dintre mese, trebuie să păstreze distanţa socială.Cel mic fugea să nu-l prindă maică-sa şi buf a intrat direct într-un ospătar. A scăpat ospătarul farfuria şi l-a tăiat pe frunte pe copil", explică Dan Crinu, proprietar de restaurant."Noi trebuie să ne adaptăm. Eu, de exemplu, am un copil de cinci ani şi sunt unele zile în care e foarte agitat şi nu-l pot ţine la masă. Ar trebui să merg după el, să-l iau şi să nu am masca cu mine şi nu e ok", a spus o mamă.